cyanic-selkie/wikianc huggingface dataset:
ფაეტონისებრნი
ფაეტონისებრნი (Phaethontidae ან Phaetonidae) — ფრინველთა ოჯახი ფაეტონისნაირთა რიგისა. ზოგიერთი წყაროს მიხედვით იგი შედის ვარხვისნაირთა რიგში. მოიცავს ერთ გვარს (ფაეტონი) და 3 სახეობას. გავრცელებულია წყნარი, ატლანტისა და ინდოეთის ოკეანეების სუბტროპიკულ და ტროპიკულ სარტყლებში. მათი სხეულის სიგრძე 30—45 სმ, საჭის ბუმბულისა — 16 სმ აღწევს. აქვთ გრძელი, ვიწრო ფრთები, მოკლე ფეხები (მიწაზე ცუდად დადიან). ფერად თეთრ-მოვარდისფრო-მონარინჯისფროა, შავი ლაქები აყრია ან გარდიგარდმო ზოლები დასდევს; ბუდობენ კოლონიებად კუნძულებზე. დებენ 1 კვერცხს, ინკუბაცია გრძელდება 41—45 დღე-ღამე. იკვებებიან თევზებით, კალმარებითა და კიბოსნაირებით. ბუდობის პერიოდის გარდა ნონადობენ ღია ოკეანეებში.
სქოლიო
* კატეგორია:ფაეტონისნაირნი
ნორ-კიურინი
ნორ-კიურინი (Նոր Կյուրին) — სოფელი სომხეთში, არარატის პროვინციაში. მდებარეობს ზღვის დონიდან 855 მეტრზე. 2008 წლის მონაცემებით, მოსახლეობა 876 ადამიანს შეადგენდა, სიმჭიდროვე 237 ადამიანი კმ²-ზე. ფართობი 3.69 კმ²-ია.
რესურსები ინტერნეტში
კატეგორია:არარატის პროვინციის სოფლები
Tic Tac Toe (ალბომი)
Tic Tac Toe — გერმანული პოპ-ჯგუფ Tic Tac Toe-ს სადებიუტო ალბომი. გამოვიდა 1996 წელს. გერმანიაში გაიყიდა მისი 1.1 მილიონზე მეტი ასლი.
სქოლიო
კატეგორია:Tic Tac Toe-ს ალბომები კატეგორია:1996 წლის სადებიუტო ალბომები კატეგორია:RCA Records-ის ალბომები კატეგორია:BMG-ის ალბომები
ნეფერტარი (დედოფალი)
ნეფერტარი — ძველი ეგვიპტის დედოფალი მეთვრამეტე დინასტიიდან, ძველი ეგვიპტის ახალი სამეფოს პერიოდის დროს. ნეფერტარი ეგვიპტის ფარაონის თუტმოს IV-ის მეუღლე იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეთვრამეტე დინასტიის დედოფლები
მობო (მასბატე)
მობო (ოფიციალურად მობოს მუნიციპალიტეტი; Bayan ng Mobo) ― მეოთხე კლასის მუნიციპალიტეტი მასბატეს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 40 823 ადამიანს შეადგენს. მოიცავს 29 ბარანგაის.
სქოლიო
კატეგორია:მასბატეს პროვინციის მუნიციპალიტეტები
მოქმედებითი როლური ვიდეო თამაში
მოქმედებითი როლური ვიდეო თამაში (Action role-playing game; აბრევიატურა action RPG, action/RPG ან ARPG) — როლური ვიდეო თამაშის ქვეჟანრი, რომელიც მოიცავს მოქმედებითი თამაშის (Action) ელემენტებს. სხვა სიტყვებით, თუ კლასიკურ როლურ თამაშში, პერსონაჟის მოქმედებებების წარმატება საბრძოლო სიტუაციაში დამოკიდებულია გმირის პერსონალურ მახასიათებლებზე, Action/RPG-ის შემთხვევაში, არანაკლებ როლს თამაშობს რეაქციის სიჩქარე თავად მოთამაშისა.
სტილისტიკურად ეს ჟანრი მოგვაგონებს Hack and slash-ს, თუმცა განსხვავდება იმით, რომ ARPG-ში მეტი ყურადღება ეთმობა სიუჟეტსა და პერსონაჟებს. Hack and slash-ში, როგორც წესი მოთამაშე მართავს ერთ მოთამაშეს და მთელი აქცენტი გადატანილია ბრძოლაზე, ხოლო ARPG-ის შემთხვევაში, აქ წარმოდგენილია მნიშვნელოვანი ოდენობის დიალოგები - მნიშვნელობა ენიჭება როლური პრინციპით თამაშს.
ისტორია
პირველი თამაში, რომელიც მოიცავს action/RPG-ის ელემენტებს, არის „Dungeons of Daggorath“, გამოშვებული 1982 წელს TRS-80 Color Computer-ისთვის, სადაც მოთამაშე, კლავიატურის მეშვებობით მართავს პერსონაჟს, შესაბამისი ბრძანებებით. რაც უფრო სწრაფად კრიფავს მოთამაშე ბრძანებებს, მით უფრო წარმატებით უმკლავდება მთავარი გმირი დაბრკოლებებსა და მოწინააღმდეგეებს, რომლებიც, თავის მხვრივ გადაადგილდებიან დამოუკიდებალად, მოთამაშის დახმარების გარეშე.
ჟანრის განვითარებაში მნიშვნელოვანი წვლილი შიეტანა იაპონურმა კომპანია Nihon Falcom-მა, რომელმაც 1980-იან წლებში გამოუშვა ისეთ თამაშები როგორებიც არის „Dragon Slayer“ და „Xanadu“. მათ გააჩნდათ კარგად დამუშავებული სიუჟეტი და კუესტები, თუმცა იმდროინდელი როლური თამაშებისგან განსხვავებით, მთავარი გმირი არ ელოდებოდა თავის სვლას ან რიგს, ის ღილაკსზე დაჭერით მყისიერად ახორციელებდა შეტევაზე გადასვლას. მოქმედებითი/RPG-ის, როგორც ჟანრად ჩამოყალიბებაზე მნიშვნელოვანი გავლენა მოახდინა „The Legend of Zelda“-მ, თუმცა თავად არ ეკუთვნის ამ ჟანრს, რამდენადაც მასში, პრაქტიკულად არ არსებობდა ზოგიერთი მნიშვნელოვანი როლური ელემენტი, კერძოდ გამოცდილების ქულები და (Experience Point (XP)) დონეების მომატება. 1990 წელს გამოვიდა თამაში, სახელწოდებით „Crystalis“, Nintendo Entertainment System კონსოლისთვის და „Golden Axe Warrior“, რომელიც გამოშვებული იქნა Sega Master System კონსოლზე. ისინი გარეგნულად ჰგვანან „The Legend of Zelda“, თუმცა „ზელდასგან“ განსხვავებით, ამ თამაშებში დაინერგა გამოცდილების ქულები და სხვადასხვა სისტემა, რამაც დიდი წვლილი შეიტანა ამ ჟანრის განვითარებაში.
ასევე ვითარდებოდნენ პირველი პირის მსროლელის ტიპის თამაშები. ყველაზე ნათელი წამომადგენლები არიან: „Dungeon Master“, „Eye of the Beholder“, „Black Crypt“ და „Ultima Underworld: The Stygian Abyss“. ერთ-ერთი ყველაზე ცნობილი შემქმნელი ამ სფეროში გახდა უორენ სპექტორი. თავის თამაშებში, მან ერთმანეთში გააერთიანა როლური თამაშებისა და მსროლელის (Shooter) ელემენტები - „System Shock“ და „Deus Ex“.
აქვე უნდა აღინიშნოს თანამედროვე თამაშები, რომლებმაც დიდი კვალი დატოვეს ამ ჟანრში: „Fallout 3“, „Fallout 4“, „Hellgate: London“, „Crisis Core: Final Fantasy VII“, „The Elder Scrolls“, „Gothic“ და „Witcher“.
სქოლიო
კატეგორია:კომპიუტერული თამაშების ჟანრები კატეგორია:მოქმედებითი როლური ვიდეო თამაშები
Dendy
Dendy (დენდი) — იაპონური კომპანია Nintendo-ს ვიდეო თამაშების კონსოლის, Famicom-ის (აშშ-სა და ევროპაში ცნობილი როგორც Nintendo Entertainment System) არაოფიციალური კლონი. დენდის საფუძვლად დაედო იაპონური ვერსიის აპარატული და სათამაშო კარტრიჯის ფორმატის კონსტრუქცია, გარკვეულწილად განსხვავებული ამერიკული ვერსიისგან. კონსოლს რუსული კომპანია Steepler-ის დაკვეთით და ჩინური ნაწილების გამოყენებით აწყობდა ტაივანური კომპანია TXC Corporation, (TXC Corporation 1980-იანი წლების ბოლოს აწარმოებდა Famicom/NES-ის კლონებს და მის რეალიზაციას ახორციელებდა Micro Genius-ის სავაჭრო ნიშნის ქვეშ), რომელიც ვრცელდებოდა ყოფილ საბჭოთა კავშირის ქვეყნებში, ძირითადად რუსეთში, ყაზახეთსა და უკრაინაში. მისი თავდაპირველი ფასი 39000 რუსულ რუბლს (94 აშშ დოლარი) შეადგენდა, ხოლო კონსოლის თილისმად იქცა სპლიყვი დენდი (მხატვარი - რუსი ანიმატორი ივანე მაკსიმოვი). სისტემას გააჩნდა საკუთარი სარეკლამო ვიდეო რგოლი ფრაზით „დენდი, დენდი, ჩვენ ყველას გვიყვარს დენდი! დენდი! — თამაშობს ყველა!“
1994 წელს Steepler-ში განხორციელდა რეორგანიზაცია. ამ პერიოდში ყოველთვიურად იყიდებოდა დენდის 100-120 ათასი ეგზემპლარი, ბრუნვა 5 მილიონ აშშ დოლარს გაუტოლდა, ხოლო კონსოლის ფასი 35 დოლარამდე დაეცა. იმავე წელს დენდი იქცა ოფიციალურ კომპანიად და Nintendo-სთან გააფორმა ხელშეკრულება, რომლის მიხედვითაც, ის უარს ამბობდა Sega-ს პროდუქცის განვითარებაზე, რითაც რუსეთსა და დსთ-ის ქვეყნებში Super Nintendo Entertainment System-ის ოფიციალურად გავრცელების უფლება მიიღო. საბოლოოდ 1996 წელს კომპანია Steepler-მა შეაჩერა თავისი საქმიანობა და დენდის წარმოებაც შეწყდა.
კონსოლს არ შეეძლო Famicom-ის ლიცენზირებულ კარტრიჯებთან მუშაობა, ეს განპირობებული იყო იმით, რომ ნინტენდოს დსთ-ის ქვეყნებში კონსოლი არასდროს გამოუცია, შედეგად დენდისთვის არ იყო ხელმისაწვდომი ლიცენზირებული თამაშები. მათი უმეტესობა მოიცავდა Famicom/NES-ის მეკობრულ ვერსიებს. მასზე, აგრეთვე არსებობდა სხვა კონსოლების თამაშები, რომლებიც საერთოდ არ გამოსულან Famicom/NES-ზე.
1992-1996 წლებში დენდის რამდენიმე ვერსია შემუშავდა, ესენია: Dendy Classic (Micro Genius IQ-501), Dendy Classic II (Micro Genius IQ-502), Dendy Junior (1993 წლიდან), Dendy Junior II (1994 წლიდან), Dendy Junior IIP (თან ახლდა სინათლის პისტოლეტი) და Dendy Junior IVP (იყო შავი ფერის და თან ახლდა სინათლის პისტოლეტი). 1994 წელს იგიგმებოდა Dendy Pro-ს (Micro Genius IQ-1000) გამოცემა, თუმცა მასზე მუშაობა შეწყდა. 1996 წელს Steepler აგრეთვე ყიდდა კონსოლ Subor SB-225-ს, რომელიც წააგავდა Dendy Junior IVP-ს.
გამომდინარე იქედან, რომ პოსტსაბჭოთა სივრცეში NES ოფიციალურად არსდროს გამოსულა, დენდის, რომელიც ფართოდ იყო გავრცელებული ხელმისაწვდომ ფასად, თავის დროზე დიდი პოპულარობა ჰხვდა წილად. ყოფილ საბჭოთა კავშირში დასახელება დენდი ფაქტობრივად იქცა Nintendo Entertainment System-ის და Famicom-ის სინონიმად. სისტემები „კენგა“ და „სიუბორიც კი, გამოსულები ცოტა მოგვიანებით, იწოდებოდნენ როგორც „დენდი“.
სქოლიო
კატეგორია:Nintendo Entertainment System-ის აპარატული კლონები კატეგორია:1992 წელს წარმოდგენილი პროდუქტები კატეგორია:ვიდეო თამაშები რუსეთში
ნორ-უღი
ნორ-უღი (Նոր ուղի) — სოფელი სომხეთში, არარატის პროვინციაში. მდებარეობს ზღვის დონიდან 980 მეტრზე. 2008 წლის მონაცემებით, მოსახლეობა 920 ადამიანს შეადგენდა, სიმჭიდროვე 315 ადამიანი კმ²-ზე. ფართობი 2.92 კმ²-ია.
რესურსები ინტერნეტში
კატეგორია:არარატის პროვინციის სოფლები
რაკის მუჰაფაზა
რაკა (مُحافظة الرقة) — სირიის არაბული რესპუბლიკის ერთ-ერთი მუჰაფაზა (რეგიონი). 2012 წლის აღწერის მიხედვით რაკის რეგიონში ცხოვრობს 863 323 ადამიანი. რეგიონის ფართობია 19 616 კმ².
სქოლიო
კატეგორია:სირიის მუჰაფაზები
ვოლოკოლამსკაია (მოსკოვის მეტრო)
ვოლოკოლამსკაია (Волоколамская) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2009 წელს.
რესურსები ინტერნეტში
კატეგორია:მოსკოვის მეტროსადგურები
ბალიშა ლავა
მინი|ახლახან წარმოშობილი ბალიშა ლავა. ჰავაი მინი|ბალიშა ლავის განივი კვეთი. ახალი ზელანდია. ბალიშა ლავა, სფერული ლავა (Pillow lava) — ერთანეთზე მორგებული ბალიშისებრი, სფერული, ელიფსოიდური და სხვა მსგავსი ფორმის მაგმური სხეულების დაზვავების შედეგად წარმოშობილი მაგმური ქანი. სხეულები შეკავშირებულია მეორეული პროდუქტებით ან დანალექი მასალით. ბალიშა სხეულებს გარდიგარდმო კვეთში კონცენტრული აღნაგობა აქვს, დამახასიათებელია წრთობის მინისებრი ქერქი. ბალიშა ლავა წარმოიშობა ვულკანის წყალქვეშა ამონთხევის ან წყალში ხმელეთიდან ლავის ჩადინების დროს. წყალში მოქცეული ლავის ნაკადი გამყარებამდე ნაწევრდება ცალკეულ გიგანტურ წვეთებად (რამდენიმე სანტიმეტრიდან 2 მეტრამდე და ზოგჯერ მეტიც), რომლებსაც გარს აკრავს ორთქლის პერანგი. ამ სახით აწონად მდგომარეობაში გადაადგლდება აუზის ფსკერზე და წარმოშობს ბალიშა ლავის დაზვავებას. როგორც წესი ბაზალტური ან ანდეზიტურია. გარდა ამისა, ცნობილია კომატიტური, პიკრიტული, ბონინიტური, ბაზალტურ-ანდეზიტური, ან დაციტური ბალიშა ლავა. გვხვდება სხვადასხვა ასაკის ფორმაციებში. ბალიშა ლავის ნაკადები წარმოიქმნება წყალქვეშა ვულკანების კალთებზე, განსაკუთრებით რიფტულ ზონებში. ფორები და მცირე სივრცეები ამოვსებულია კალციტით, არაგონიტით, ქალცედონითა და სხვა. თანამედროვე ბალიშა ლავის წარმოქმნა შეიმჩნეოდა ვულკან კილაუეას ამოფრქვევის დროს ზღვაში წამოსული ლავური ნაკადის ამონთხევისას 1971 წელს და მიწისზედა პირობებში ვულკან კარიმსკაია-სოპკას სიახლოვეს 1963 წელს.
ბალიშა ლავა ფართოდაა გავრცელებული საქართველოს მეზოკაინოზოურ ვულკანურ და ვულკანოგენურ დანალექ ფორმაციებში.
რესურსები ინტერნეტში
კატეგორია:სტრუქტურული გეოლოგია კატეგორია:ვულკანოლოგია
ჯეირანქეჩმაზი
ჯეირანქეჩმაზი (Ceyrankeçməz) — სოფელი აზერბაიჯანში, გობუსტანის რაიონში.
რესურსები ინტერნეტში
კატეგორია:გობუსტანის რაიონის სოფლები
ელ-ჰასაქის მუჰაფაზა
ელ-ჰასაქა (محافظة الحسكة‎) — სირიის არაბული რესპუბლიკის ერთ-ერთი მუჰაფაზა (რეგიონი). 2012 წლის აღწერის მიხედვით ელ-ჰასაქის რეგიონში ცხოვრობს 1 477 275 ადამიანი. რეგიონის ფართობია 23 334 კმ².
სქოლიო
კატეგორია:სირიის მუჰაფაზები
ძმები რუსოები
ენტონი რუსო (Anthony Russo; დ. 2 თებერვალი, 1970) და ჯოზეფ რუსო (Joseph Russo; დ. 18 ივლისი, 1971) კოლექტიურად ცნობილი როგორც ძმები რუსოები — ამერიკელი დედმამიშვილები, კინო- და ტელერეჟისორები, სცენარისტები და პროდიუსერები. ისინი თავიანთ ნამუშევრებს ძირითადად ქმნიან ერთობლივად.
ძმები რუსოების ყველაზე ცნობილი ნამუშევრებია Marvel-ის კინოსამყაროს ფილმები: „კაპიტანი ამერიკა: ზამთრის ჯარისკაცი“ (2014), „კაპიტანი ამერიკა: სამოქალაქო ომი“ (2016), „შურისმაძიებლები: უსასრულობის ომი“ (2018) და „შურისმაძიებლები: დასასრული“ (2019), რომლის შემოსავალმა 2.7 მილიარდ აშშ დოლარს გადააჭარბა, რითაც იქცა ყველა დროის ყველაზე შემოსავლიან ფილმად, ისევე როგორც ყველაზე შემოსავლიან სუპერგმირულ ფილმად.
აგრეთვე ძმების ერთობლივი განთქმული ნამუშევარია სატელევიზიო სიტკომი „განვითარების შეფერხება“ (2003), რისთვისაც გადაეცათ ემის ჯილდო.
სქოლიო
კატეგორია:ამერიკელი კინორეჟისორები კატეგორია:ამერიკელი მემონტაჟეები კატეგორია:ამერიკელი მამაკაცი სცენარისტები კატეგორია:იტალო-ამერიკელები კატეგორია:ამერიკელი ტელერეჟისორები კატეგორია:ამერიკელი ტელეპროდიუსერები კატეგორია:პრაიმტაიმის ემის ჯილდოს მფლობელები
აღმოსავლეთი მინდორო
აღმოსავლეთი მინდორო ცნობილი ეკოტურისტული დანიშნულების ადგილია. 2005 წელს ამერიკელმა ბიოლოგებმა, კენტ კარპენტერმა და ვიქტორ სპრინგერმა ფილიპინები მსოფლიოში საზღვაო ბიომრავალფეროვნების ცენტრად და ყველაზე მრავალფეროვანი საზღვაო ეკოსისტემების მქონე სახელმწიფოდ დაასახელეს. ვერდის კუნძულის გასასვლელში, მინდოროსა და ლუსონის მთავარ კუნძულს შორის წყლებში ფილიპინების ენდემური სახეობების უმრავლესობა ბინადრობს. კარპენტერისა და სპრინგერის მიერ ჩატარებული კვლევის მიხედვით (2005) ვერდის კუნძულის მიმდებარე წყლებში მარჯნების, მოლუსკების, თევზების, რეპტილიებისა და ზღვის ძუძუმწოვრების 2 983 სახეობაა დაფიქსირებული.
1970-იან წლებში პროგრამის ადამიანი და ბიოსფერო ფარგლებში იუნესკომ პუერტო-გალერა ბიოსფერულ ნაკრძალად გამოაცხადა. ვერდის კუნძულის გასასვლელი დანართში „მარჯნის სამკუთხედი“ (ფილიპინები, მალაიზია და ინდონეზია) მოხსენიებული როგორც „მსოფლიოს საზღვაო ბიომრავალფეროვნების ცენტრი“ და „სანაპიროს თევზების ბიომრავალფეროვნების ცენტრი“.
გეოგრაფია
აღმოსავლეთ მინდოროს ფართობი 4 238.38 კმ²-ია. პროვინცია კუნძულ მინდოროს აღმოსავლეთ ნაწილში მდებარეობს. შედის მიმაროპის რეგიონის შემადგენლობაში. პროვინციას ჩრდილოეთით ვერდის კუნძული და ბატანგასი ესაზღვრება, აღმოსავლეთით — მარინდუკე, მაესტრო დე კამპოს კუნძული, ტაბლასის სრუტე და რომბლონის დარჩენილი ნაწილი, სამხრეთით — სემირარა, კალუიის კუნძულის დარჩენილი ნაწილი და ანტიკე, ხოლო დასავლეთით — დასავლეთი მინდორო.
პროვინციის დასავლეთი ნაწილი მთიანია, ხოლო აღმოსავლეთი ნაწილი ბორცვებსა და ვაკეებს უკავია. ჰალკონის მთა, რომელიც ზღვის დონიდან 2 582 მეტრის სიმაღლეზე მდებარეობს, ფილიპინების მასშტაბით მე-18 უმაღლესი მწვერვალი და პროვინციისა და კუნძულის უმაღლესი მწვერვალია. ნაუხანის ტბა მეხუთე უდიდესი ტბაა ქვეყნის მასშტაბით. მისი ზედაპირის ფართობი 8 125 ჰექტარია და კუნძულის ჩრდილო-აღმოსავლეთ ნაწილში მდებარეობს.
ადმინისტრაციული დაყოფა
აღმოსავლეთი მინდორო 14 მუნიციპალიტეტსა და 1 ქალაქს (კალაპანი) მოიცავს, რომელიც პროვინციის პროვინციული დედაქალაქის ფუნქციას ასრულებს.
კლიმატი
აღმოსავლეთ მინდოროს კლიმატს გამოკვეთილი მშრალი და წვიმების სეზონი არ ახასიათებს. საშუალო ტემპერატურა 28-დან 32 °C-მდეა (82-90 °F). ნალექების მაქსიმუმი ივნისიდან სექტემბრამდე პერიოდში მოდის. შეფარდებითი ტენიანობის მაჩვენებელი 87%-ია.
დემოგრაფია
პროვინციის მოსახლეობის 70% სასოფლო-სამეურნეო საქმიანობასა და თევზჭერაშია ჩართული. ურბანიზაციის მაჩვენებელი 3-%-ია. მოსახლეობის უმრავლესობა ტაგალურ ენაზე საუბრობს. მცირე ნაწილის მშობლიური ენა ილოკანური და ვისაიანური ენებია.
რელიგია
აღმოსვლეთ მინდოროს პროვინციის მოსახლეობის უმრავლესობა (დაახლოებით 81%) რომის კათოლიკური ეკლესიის მიმდევარია. რელიგიურ უმცირესობებს სხვა ქრისტიანული და ისლამური კონფესიები შეადგენენ. მოსახლეობის მცირე ნაწილი ანიმისტი და ათეისტია.
ადგილობრივი მმართველობა
პროვინციის აღმასრულებელი ხელისუფლების მეთაური გუბერნატორია. საკანონმდებლო ორგანოს პროვინციული საბჭო (Sangguniang Panlalawigan) წარმოადგენს, რომელსაც ვიცე-გუბერნატორი ხელმძღვანელობს, რომელიც გუბერნატორის დროებითი ვაკანსიის დროს აღმასრულებელი ხელისუფლების მეთაურის უფლებამოსილებასაც ასრულებს. გუბერნატორი, ვიცე-გუბერნატორი და პროვინციული საბჭო სამი წლის ვადით აირჩევა და ზედიზედ სამჯერ შეიძლება იქნენ არჩეული. აღმოსავლეთ მინდოროს ამჟამინდელი გუბერნატორი ჰუმერლიტო დონორია, ხოლო ვიცე-გუბერნატორი — ანტონიო პერეს უმცროსი.
მიაკინინო (მოსკოვის მეტრო)
მიაკინინო (Мякинино) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 2 გვერდითი ბაქნისაგან. სადგური გაიხსნა 2009 წელს.
რესურსები ინტერნეტში
კატეგორია:მოსკოვის მეტროსადგურები
ნორაბაცი
ნორაბაცი (Նորաբաց) — სოფელი სომხეთში, არარატის პროვინციაში. მდებარეობს ზღვის დონიდან 855 მეტრზე. 2008 წლის მონაცემებით, მოსახლეობა 2 154 ადამიანს შეადგენდა, სიმჭიდროვე 738 ადამიანი კმ²-ზე. ფართობი 2.92 კმ²-ია.
სქოლიო
კატეგორია:არარატის პროვინციის სოფლები
მონრეალი (მასბატე)
მონრეალი (ოფიციალურად მონრეალის მუნიციპალიტეტი; Bayan ng Monreal) ― მეოთხე კლასის მუნიციპალიტეტი მასბატეს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 25 164 ადამიანს შეადგენს. მოიცავს 11 ბარანგაის. მდებარეობს კუნძულ ტიკაოს ჩრდილოეთ ნაწილში.
სქოლიო
კატეგორია:მასბატეს პროვინციის მუნიციპალიტეტები
ნეფერთენუტი
ნეფერთენუტი — ძველი ეგვიპტის დედოფალი მეთორმეტე დინასტიიდან, ძველი ეგვიპტის შუა სამეფოს პერიოდის დროს. ნეფერთენუტი ეგვიპტის ფარაონის სენუსერტ III-ის მეუღლე იყო.
ტარტუსის მუჰაფაზა
ტარტუსი (مُحافظة طرطوس‎) — სირიის არაბული რესპუბლიკის ერთ-ერთი მუჰაფაზა (რეგიონი). 2012 წლის აღწერის მიხედვით ტარტუსის რეგიონში ცხოვრობს 1 064 570 ადამიანი. რეგიონის ფართობია 1 896 კმ².
სქოლიო
კატეგორია:სირიის მუჰაფაზები
ნორამარგი
ნორამარგი (Նորամարգ) — სოფელი სომხეთში, არარატის პროვინციაში. მდებარეობს ზღვის დონიდან 840 მეტრზე. 2008 წლის მონაცემებით, მოსახლეობა 1 607 ადამიანს შეადგენდა.
რესურსები ინტერნეტში
კატეგორია:არარატის პროვინციის სოფლები
პალანასი
პალანასი (ოფიციალურად პალანასის მუნიციპალიტეტი; Bayan ng Palanas) ― მეოთხე კლასის მუნიციპალიტეტი მასბატეს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 27 322 ადამიანს შეადგენს. მოიცავს 24 ბარანგაის.
სქოლიო
კატეგორია:მასბატეს პროვინციის მუნიციპალიტეტები
სტროგინო (მოსკოვის მეტრო)
სტროგინო (Строгино) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2008 წელს.
რესურსები ინტერნეტში
კატეგორია:მოსკოვის მეტროსადგურები
პოლიკარპე სმირნელი
პოლიკარპე სმირნელი (Πολύκαρπος Σμύρνος, Polýkarpos, Polycarpus; დ. 69, იზმირი — გ. 23 თებერვალი, 155, იქვე) — მეორე საუკუნის ქრისტიანი მოწამე, სმირნის ეპისკოპოსი. ირინეოს ლიონელისა და ტერტულიანეს გადმოცემების მიხედვით, პოლიკარპე მოციქულ იოანეს მოწაფე იყო.
კლიმენტი რომაელთან და ეგნატე ანტიოქიელთან ერთად პოლიკარპე მიჩნეულია მოციქულებრივ მამად. ევსები კესარიელის ცნობით, რამდენადაც ეგნატი ანტიოქიელს უშუალოდ ჰქონდა შეხება პოლიკარპესთან და იცნობდა, როგორც „მოციქულებრივ მამასა“ და ჭეშმარიტ მწყემსს, ამიტომაც ჩააბარა მას ანტიოქიის საეპისკოპოსო.
ჩვენამდე მოღწეულია პოლიკარპეს ერთადერთი წერილი: „ფილიპელთა მიმართ ეპისტოლე“, გადაწერილი ირინეოს ლიონელის მიერ, რომელშიც გარკვეული შეუსაბამობები შეინიშნება.
პოლიკარპე სმირნელის წამება აღწერილია ქრისტიანთა დევნის პირველ პერიოდში, წამებიდან ერთი წლის განმავლობაში, მარკიონის მიერ.
შემოქმედება
პოლიკარპეს შემოქმედებიდან მხოლოდ „ფილიპელთა მიმართ ეპისტოლეა“ შემორჩენილი. ვარაუდობენ, რომ პოლიკარპე უნდა ყოფილიყო არაერთი მსგავსი წერილის ავტორი. ეპისტოლე დაწერილია 110 – 140 წლებს შორის, ბერძნულ ენაზე, თუმცა სრულად ლათინური თარგმანით მოაღწია ჩვენამდე. ასევე, ამ ტექსტის გარკვეულ ციტირებებს ვხვდებით სირიულ ენაზე. ტექსტის შესახებ ინფორმაციას გვაწვდის ირინეოს ლიონელი.
ეგნატი ანტიოქიელის გარდაცვალების შემდეგ ფილიპელებმა სთხოვეს პოლიკარპეს, წაეკითხა მისი ნაწერები. როდესაც მან ეს სურვილი აასრულა, დაურთო საკუთარი წერილი ეგნატის ნაწერებს და ამ ფორმით უკან გაუგზავნა მათ. პოლიკარპეს ფილიპელებთან გაგზავნილი წერილი ძირითადად შეეხება ქრისტიანი ადამიანის ცხოვრების ზოგად წესს, მის მორალურ მხარეს, ვალდებულებებსა და სათნოებებს. ამასთან, ავტორი საუბრობს დოგმატურ საკითხებზეც, როგორებიცაა: ქრისტეს ხორციელი შობა, ჯვარცმა და აღდგომა.
რესურსები ინტერნეტში
მინი| პოლიკარპე სმირნელის წამების ეპიზოდი
დაღ-ქოლანლი
დაღ-ქოლანლი (Dağ Kolanlı) — სოფელი აზერბაიჯანში, გობუსტანის რაიონში.
რესურსები ინტერნეტში
კატეგორია:გობუსტანის რაიონის სოფლები
ჰამის მუჰაფაზა
სქოლიო
კატეგორია:სირიის მუჰაფაზები
აღდგომის წმინდა ტაძრის განახლების სახელობის ტაძარი (ბარაში)
აღდგომის წმინდა ტაძრის განახლების სახელობის ტაძარი (Храм Воскресения Словущего) — მართლმადიდებლური ტაძარი მოსკოვის ისტორიულ ცენტრში. ტაძარი დაარსებულია XVII საუკუნეში. მდებარეობს მოსკოვის ცენტრალურ ადმინისტრაციულ ოლქში ბასმანის რაიონში.
ეკლესიის მთავარი საკურთხეველი ნაკურთხია აღდგომის წმინდა ტაძრის განახლების სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
აღწერის წიგნში აღდგომის ხის ეკლესია ბარაშში მოიხსენიება 1620 წლიდან. ისტორიულ დოკუმენტში ასევე ჩაწერილია, რომ ეკლესია ამ ადგილზე არსებობდა ჯერ კიდევ რომანოვების ეპოქამდე. 1652 წელს ხის ეკლესია დაიწვა.
ქვის ეკლესიის მშენებლობა დაიწყო 1733 წელს და გაგრძელდა 1773 წლამდე. 1745-1746 წლებში დაშალეს ძველი და ააგეს ახალი სამრეკლო. 1773 წელს დაასრულეს მეორე სართული, სადაც გადაიტანეს აღდგომის საკურთხეველიც.
1769 წელს ქვემოთ მოაწყვეს მთავარი კვართის სახელობის საკურთხეველი, ააშენეს ახალი ეგვტერი სიმეონისა და ანას სახელზე. ზემო ეკლესიაში სებასტისა და ელისაბედის ეგვტერებს გადაარქვეს სახელი და უწოდეს წმინდა ალექსი ღვთისკაცისა და ნიკოლოზ საკვირველთმოქმედის სახელი.
XX საუკუნე
1929 წელს საბჭოთა ხელისუფლებამ ტაძარი დახურა, დაიწყო ეკლესიის შენობის დაშლა. 1930 წელს სამრეკლოს მოანგრიეს ზედა ნაწილი, ტაძრის გუმბათიდან ჩამოაგდეს მოოქროვილი გვირგვინი, რომელიც დიდი ხნის განმავლობაში დაგორავდა ეკლესიის ახლოს. დახურვის შემდეგ ეკლესიის შენობა უყურადღებოდ იყო მიტოვებული.
1960 წლიდან 1990 წლამდე შენობაში განთავსებული იყო სახანძრო დაცვის სამმართველო და მოსკოვის ქალაქის აღმასკომის საპენსიო განყოფილება. ახსნეს ღობის ნახევარი, ეკლესიის გარშემო ყველაფერი შეცვალეს.
მიუხედავად იმისა, რომ სამრეკლო დაანგრიეს, ტაძრის შენობა კარგ მდგომარეობაში იმყოფებოდა. იგი ინარჩუნებდა უაღრესად მნიშვნელოვან როლს ქალაქმშენებლობაში და წარმოადგენდა დიდ ისტორიულ და მხატვრულ ღირებულებას.
2016 წლის 27 იანვარს შენობა საბოლოოდ გადაეცა რუსეთის მართლმადიდებელ ეკლესიას.
სქოლიო
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები
ნასირლი
ნასირლი (Nasirli) — სოფელი აზერბაიჯანში, შაბრანის რაიონში.
რესურსები ინტერნეტში
კატეგორია:შაბრანის რაიონის სოფლები
ნოჰურლარი
ნოჰურლარი (Nohurlar) — სოფელი აზერბაიჯანში, შაბრანის რაიონში.
რესურსები ინტერნეტში
კატეგორია:შაბრანის რაიონის სოფლები
ტემერინი
ტემერინი (Темерин) — საქალაქო ტიპის დასახლება სერბეთში. მდებარეობს სამხრეთ-ბაჩის რაიონში, ვოევოდინაში.
დემოგრაფია და ეთნიკური შემადგენლობა
2002 წლის მოსახლეობის აღწერის თანახმად, ტემერინში ცხოვრობს 19 216 კაცი. მათგან 9 660 (50,27%) სერბია, 8 187 (42,60%) უნგრელი, 304 (1,58%) იუგოსლავიელი და ა.შ.
გალერეა
კატეგორია:ვოევოდინას ქალაქები კატეგორია:სერბეთის დასახლებული პუნქტები
დაირ-ელ-ზავრის მუჰაფაზა
დაირ-ელ-ზავრის მუჰაფაზა აგრეთვე, დეირ-ელ-ზორი (مُحافظة دير الزور) — სირიის არაბული რესპუბლიკის ერთ-ერთი მუჰაფაზა (რეგიონი). 2012 წლის აღწერის მიხედვით დეირ-ელ-ზორის რეგიონში ცხოვრობს 1 449 567 ადამიანი. რეგიონის ფართობია 33 060 კმ².
სქოლიო
კატეგორია:სირიის მუჰაფაზები
ნორაშენი (არარატი)
ნორაშენი (Նորաշեն) — სოფელი სომხეთში, არარატის პროვინციაში. მდებარეობს ზღვის დონიდან 910 მეტრზე. 2008 წლის მონაცემებით, მოსახლეობა 3 450 ადამიანს შეადგენდა, სიმჭიდროვე 340 ადამიანი კმ²-ზე. ფართობი 10.14 კმ²-ია.
რესურსები ინტერნეტში
კატეგორია:არარატის პროვინციის სოფლები
ფადარი (შაბრანის რაიონი)
ფადარი (Padar) — სოფელი აზერბაიჯანში, შაბრანის რაიონში.
რესურსები ინტერნეტში
კატეგორია:შაბრანის რაიონის სოფლები
კრილატსკოე (მოსკოვის მეტრო)
კრილატსკოე (Крылатское) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1989 წელს.
დამლამაჯა
დამლამაჯა (Damlamaca) — სოფელი აზერბაიჯანში, გობუსტანის რაიონში.
პიო-ვ.-კორპუსი (მასბატე)
პიო-ვ.-კორპუსი (ოფიციალურად პიო-ვ.-კორპუსის მუნიციპალიტეტი; Bayan ng Pio V. Corpuz) ― მეოთხე კლასის მუნიციპალიტეტი მასბატეს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 23 744 ადამიანს შეადგენს. მოიცავს 18 ბარანგაის.
სქოლიო
კატეგორია:მასბატეს პროვინციის მუნიციპალიტეტები
ჰომსის მუჰაფაზა
ჰომსი (مُحافظة حمص) — სირიის არაბული რესპუბლიკის ერთ-ერთი მუჰაფაზა (რეგიონი). 2012 წლის აღწერის მიხედვით ჰომსის რეგიონში ცხოვრობს 2 145 184 ადამიანი. რეგიონის ფართობია 40 940 კმ².
სქოლიო
კატეგორია:სირიის მუჰაფაზები
რგანის წმინდა გიორგის ეკლესია
წმინდა გიორგის ეკლესია — აშენებულია მე-10 საუკუნეში, იგი მდებარეობს სოფელ რგანში. ნავარძეთიდან 3 კილომეტრის დაშორებით, ეკლესია დარბაზულია, ნაგებია შირიმის თლილი ქვით. დასავლეთიდან და სამხრეთიდან შესასვლელია. სამხრეთის სარკმლის თავზე არსებულ მხედრულ წარწერაში მოხსენიებულია ერისთავი აბუნასრი. წმინდა გიორგის ეკლესია აუგიათ ნავარძეთის მოსახლეობას, რომელიც აღნიშნულია ასომთავრულ წარწერაში.
რესურსები ინტერნეტში
კატეგორია:საქართველოს კულტურული მემკვიდრეობის ძეგლები კატეგორია:რგანის ეკლესიები
ნაპარეა
ნაპარეა — ძველი ეგვიპტის დედოფალი ოცდამეხუთე დინასტიიდან, ძველი ეგვიპტის მესამე გარდამავალი პერიოდის დროს. ნაპარეა ეგვიპტის ფარაონის ტაჰარქას მეუღლე იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის ოცდამეხუთე დინასტიის დედოფლები
ფირაბადილი
ფირაბადილი (Pirəbədil) — სოფელი აზერბაიჯანში, შაბრანის რაიონში.
In Your Own Time
In Your Own Time — ჯგუფ Take That-ის ვოკალისტ მარკ ოუენის მეორე სოლო ალბომი. იგი გამოვიდა 2003 წლის 3 ნოემბერს. ალბომის პოპულარობის გამო წინა ჩანაწერი, Green Man ხელახლა გამოიცა, ხუთი დამატებითი სიმღერით.
In Your Own Time-იდან გამოვიდა სინგლები "Four Minute Warning" და "Alone Without You". ბრიტანეთში გაიყიდა ალბომის 17.805 ასლი. მიუხედავად წარმატებისა, ჩარტში ალბომმა მხოლოდ 59-ე პოზიცია დაიკავა - 26 ადგილით ნაკლები, ვიდრე წინამორბედმა.
სქოლიო
კატეგორია:2003 წლის ალბომები კატეგორია:მარკ ოუენის ალბომები კატეგორია:Island Records-ის ალბომები
ნებეტაუი
ნებეტაუი — ძველი ეგვიპტის დედოფალი მეცხრამეტე დინასტიიდან, ძველი ეგვიპტის ახალი სამეფოს პერიოდის დროს. ნებეტაუი ეგვიპტის ფარაონის რამსეს II-ის მეუღლე იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეცხრამეტე დინასტიის დედოფლები
ნოიაკერტი
ნოიაკერტი (Նոյակերտ) — სოფელი სომხეთში, არარატის პროვინციაში. მდებარეობს ზღვის დონიდან 820 მეტრზე. 2008 წლის მონაცემებით, მოსახლეობა 2 385 ადამიანს შეადგენდა, სიმჭიდროვე 149 ადამიანი კმ²-ზე. ფართობი 15.99 კმ²-ია.
აღდგომის წმინდა ტაძრის განახლების სახელობის ტაძარი (არბატი)
ეკლესიის მთავარი საკურთხეველი ნაკურთხია აღდგომის წმინდა ტაძრის განახლების სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
თავდაპირველად ტაძარს ეწოდებოდა „ფილიპე მოციქულის სახელობის ეკლესია“ მოსკოვის მიტროპოლიტის ფილიპეს პატივისცემის ნიშნად, რომლის ქალაქგარეთ სახლიც იდგა ტაძრის სიახლოვეს. ასევე არსებობს ვერსია, რომლის მიხედვითაც ეკლესია დააარსა თავად ფილიპემ, მაგრამ ჩანაწერთა წიგნებში ამის შესახებ არაფერია ნათქვამი.
1812 წელს ტაძარი გაძარცვეს ფრანგებმა და ძლიერ დაზარალდა მოსკოვის დიდი ხანძრის დროს. ამის შემდეგ ორწელიწადნახევარი ტაძარში ღვთისმსხურება აღარ აღევლინებოდა. 1815 წელს ტაძარი აღადგინეს, მაგრამ საკუთარი მრევლი აღარ ჰყავდა, ამიტომ მიაწერეს ამჟამად უკვე დანგრეულ წმინდა ტრიფონ ამაფუნტელის ტაძარს, რომელიც მდებარეობდა არბატის მოედანზე. 1818 წელს ტაძარში ჩამოყალიბდა იერუსალიმის საპატრიარქოს მეტოქი და შენობაც მათ გადაეცათ. 1819 წელს ტაძრის მთავარი ეგვტერი აკურთხეს აღდგომის წმინდა ტაძრის განახლების სახელზე. XIX საუკუნის ბოლოდან ბერძნული დასპორის არაერთგზის თხოვნის შემდეგ შაბათის ღვთისმსახურება ტრადიციულად მიმდინარეობს ბერძნულ ენაზე.
1917 წელს იერუსალიმის მეტოქი გაუქმდა, მაგრამ ეკლესია საბჭოთა პერიოდშიც არ დახურულა. 1989 წლიდან აღდგომის წმინდა ტაძრის განახლების სახელობის ტაძარი კვლავ იერუსალიმის ეკლესიის მეტოქია.
2003 წლიდან ტაძრის წინამძღვარია სტეფან (დისპირაკისი).
სქოლიო
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები
ქოქოლეთის ხიდი
ქოქოლეთის ხიდი, იგივე ჩომახურისის თაღოვანი ხიდი — ეროვნული მნიშვნელობის კატეგორიის კულტურის უძრავი ძეგლი აჭარის ავტონომიურ რესპუბლიკაში, ხელვაჩაურის მუნიციპალიტეტის სოფელ ქოქოლეთში.
ქოქოლეთის ხიდი მდებარეობს ქოქოლეთის წყალზე (მარჯვნიდან მაჭახელას ერთვის). ქალაქ ბათუმიდან 40 კმ-ითაა დაშორებული. ხიდის მალის ზომებია 10 მ. X 10 მ., ხოლო წყლის დონიდან თავბანდამდე მანძილი — 5,15 მეტრი. მარჯვენა ბურჯზე ცალ მხარეს ქვების პარალელური წყობაა (სიმაღლე 1,54 — სმ, სისქე — 0,24 მ., სიგანე — 0,90 მ ) ამოყვანილი. წყობა ბურჯის შემადგენელ ელემენტად ითვლება, თუმცა არცერთ სხვა თაღოვან ხიდზე მსგავსი რამ არ შეინიშნება. თავის სიგანე 0,45 მეტრია, ლავგარდეანი — 0,20 მ. (ლავგარდანი გადმოწეული არ არის). ხიდის სიგანე შუა წელში 1,70 მეტრია, მარცხენა მისასვლელის სიგრძე — 8 მეტრი, სიგანე — 2,85 მ. და 5,30 მ. მარჯვენასი კი შესაბამისად —2,40 მ. და 2,30 მ.
ხიდს ფოსოები არ აქვს. მხოლოდ ერთი ვიწრო ხვრელი აქვს, რომლის ზომებიც 0,6 სმ. X 0,8 სმ-ია. ფოსო ხიდის მარჯვენა ბურჯის ზედა მხარესა გამოკვეთილი და მისი დანიშნულება გაურკვეველია. გადმოცემით, ქოქოლეთის თაღოვანი ხიდი ჩიქუნეთელ ახმედ–აღა ხინკილაძეს აუშენებია, რომელიც XVIII საუკუნეში ცხოვრობდა. შესაბამისად, ხიდი ამ პერიოდს უნდა ეკუთვნოდეს.
2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:ხელვაჩაურის მუნიციპალიტეტის ხიდები კატეგორია:კულტურული მემკვიდრეობის ძეგლები აჭარის ავტონომიურ რესპუბლიკაში კატეგორია:აჭარის ქვისთაღოვანი ხიდები
გრიფინები (სეზონი 2)
ანიმაციური ტელესერიალ „გრიფინების“ მეორე სეზონი გადაიცემოდა ტელეარხ Fox-ის ეთერში 1999 წლის 23 სექტემბრიდან 1 აგვისტომდე. ის შედგება 21 ეპიზოდისგან. სიუჟეტის ცენტრში არის გრიფინების ოჯახი: პიტერი, (მამა), ლოისი (დედა), მეგი (ქალიშვილი), კრისი (ვაჟიშვილი), სტიუ (ვაჟიშვილი) და ანთროპომორფული ძაღლი ბრაიანი. ოჯახის ყველა წევრი ცხოვრობს გამოგონილ ქალაქ კუაჰოგში. პერსონაჟებს ახმოვანებენ მსახიობები: სეთ მაკფარლეინი, ალექს ბორშტეინი, სეთ გრინი, ლეისი ჩემბერტი და მილა კუნისი, ხოლო აღმასრულებელ პროდიუსერებად გვევლინებიან დეივიდ ცუკერმანი და სეთ მაკფარლეინი. ასევე სეზონი მოიცავს 8 ეპიზოდს, რომელიც დაფუძნებული არის სერიალის წინა სეზონზე.
მეორე სეზონის მიწურულს, გამომდინარე დაბალი რეიტინგიდან, Fox-მა გადაწყვიტა სერიალის გადაღების შეჩერება, თუმცა 2001 წელს ის კვლავ დაბრუნდა ეთერში მესამე სეზონით. 2002 წელს ფოქსმა ხელმეორედ შეაჩერა ტრანსლაცია. თუმცა Adult Swim-ზე მაღალი რეიტინგებისა და DVD დისკების კარგი გაყიდვების გამო ფოქს კვლავ გაუჩნდა სერიალის წარმოების ინტერესი. სერიალი 2005 წელს დაბრუნდა ახალი სეზონით 35 ეპიზოდთან ერთად.
მეორე სეზონს საკმაოდ დადებითი შეფასებები ჰხვდა წილად. DVD Talk-ის ერთ-ერთმა მიმოხილველმა უწოდა "ძალიან მახვილგონივრული და პირქუშად იუმორისტული" და მწუხარება გამოთქვა მისი შეჩერების გამო. თუმცა ზოგიეთმა მიმოხილველმა უარყოფითი შეფასებაც მიანიჭა. მაგალითისთვის, გაზეთ Entertainment Weekly-მ სეზონი 1999-2000 წლების ყველაზე ცუდ სატელევიზიო შოუდ დაასახელა. 2003 წლის 15 აპრილს გამოვიდა პირველი და მეორე სეზონის DVD ვერსია (მესამე სეზონის გამოსვლიდან სამი თვით ადრე), სადაც შესულია ორივე სეზონის ყველა ეპიზოდი.
სქოლიო
კატეგორია:გრიფინების (სეზონი 2) ეპიზოდები კატეგორია:გრიფინების სეზონები
მოლოდიოჟნაია (მოსკოვის მეტრო)
რესურსები ინტერნეტში
კატეგორია:მოსკოვის მეტროსადგურები
დარაქენდი (გობუსტანი)
დარაქენდი  (Dərəkənd) — სოფელი აზერბაიჯანში, გობუსტანის რაიონში. მოსახლეობის რაოდენობა — 378  კაცი.
რესურსები ინტერნეტში
კატეგორია:გობუსტანის რაიონის სოფლები
ზაფხულის ოლიმპიური თამაშების ბოიკოტი (1984)
1984 ზაფხულის ოლიმპიური თამაშების ბოიკოტი — ჩატარდა ლოს-ანჯელესში. მოჰყვა 1980 წლის ზაფხულის ოლიმპიური თამაშების აშშ-ის მიერ მოწყობილ ბოიკოტს მოსკოვში. ბოიკოტმა მოიცვა აღმოსავლეთ ბლოკის და მოკავშირე სახელმწიფოების 14 სახელმწიფო, რომლებსაც სსრკ ხელმძღვანელობდა და განხორციელდა 1984 წლის 8 მაისს. ბოიკოტის მონაწილე სახელმწიფოებმა ჩაატარეს ახალი თამაშები 1984 წლის ივლისსა და აგვისტოში, რომელსაც მეგობრობის თამაშები ეწოდა. ბოიკოტის ეფექტების მიუხედავად 1984 წლის ზაფხულის ოლიპმიურ თამაშები 140-მა სახელმწიფომ მიიღი მანაწილეობა, რაც იმ დროს ახალი რეკორდი იყო.
ბოიკოტის დაანონსება
სსრკ-მ 1984 წლის ზაფხულის ოლიმპიური თამაშების ბოიკოტი 1984 წლის 8 მაისს დაანონსა, უსაფრთხოების პრობლემებისა და „შოვისნისტური სენტიმენებისა და ანტისაბჭოთა განწყობის მიზეზით, რომელიც ძალზედ აქტუალურია აშშ-ში.“
დაანოსების შემდეგ, ბოიკოტს ექვსი სახელმწიფო შეუერთდა, ბულგარეთის სახალხო რესპუბლიკა და აღმოსავლეთ გერმანია (10 მაისს), მონღოლეთი და ვიეტნამი (11 მაისს) და ლაოსი და ჩეხოსლოვაკიის სოციალისტური რესპუბლიკა (13 მაისს). ჩინეთის სახალხო რესპუბლიკამ ოფიციალურად განაცხადა რომ მონაწილეობას მიიღებდა 1984 წლის ზაფხულის ოლიმპიურ ტამაშებზე.
შემდგომში, ბოიკოტს მერვე სახელმწიფო შეუერთდა ავღანეთის დემოკრატიული რესპუბლიკის სახით. 16 მაისს უნგრეთის სახალხო რესპუბლიკა და 17 მაისს პოლონეთის სახალხო რესპუბლიკა გახდნენ ბოიკოტის მონაწილე მეცხრე და მეათე სახელმწიფოები. უნგრეთის უფიციალური განცხადების მიხედვით, უნგრელი სპორტსმენები საფრთხეში ჩავარდებოდნენ ლოს-ანჯელესის თამაშებზე დასწრების შემთხვევაში. ხოლო პოლონეთმა განაცხადა რომ აშშ ჩართული იყო „თამაშების ჩაშლის მცდელობის კამპანიაში“.
24 მაისს, კუბა გახდა მეთერთმეტე სახელმწიფო რომელიც ბოიკოტს შეუერთდა, რამაც ახალი ამბების გადაცემებისა და გაზეთების მიხედვით „დიდი დარტყმაა ბოქსისა და ბეისბოლისათვის“. სამხრეთ იემენი გახდა მეთორმეტე სახელმწიფო რომელიც საკუთარი ნებით ჩამოშორდა 1984 წლის ზაფხულის ოლიმპიადას, ლოს-ანჯელეს თაიმსმა განაცხადა რომ ეს სახელმწიფოს მარქსისტური კავშირების გამო მოხდა. მეთერთმეტე სახელმწიფო რომელმაც უარი განაცხადა 1984 წლის ოლიმპიადაზე გამოსვლაზე უარი განაცხადა ჩრდილოეთ კორეა იყო ამას მოჰყვა ბოიკოტის გამოცხადება ეთიოპიისა და ანგოლის სახალხო რესპუბლიკის მიერ.
1984 წლის ზამთრის ოლიმპიურ თამაშებზე ირანმაც გამოაცხადა ბოიკოტი „აშშ-ის ჩარევის ახლო აღმოსავლეთში, აშშ-ის მხარდაჭერის ისრეაელის ოკუპანტი რეჟიმის მიმართ და ლათინურ ამერიკაში ჩადენილი დანაშაულებების მიზეზით“. ირანი და ალბანეთის სოციალისტური სახალხო რესპუბლიკა ერთად-ერთი სახელმწიფოები იყვნენ, რომლებმაც მონაწილეობა როგორც 1984 წლის, ასევე 1980 წლის ზაფხულის ოლიმპიური თამაშების ბოიკოტში მიიღეს. მუამარ კადაფის ლიბიაც შეუერთდა ბოიკოტს, ლიბიელი ჟურნალისტების აშშ-ში არ შეშვების გამო. ლიბიამ და ეთიოპიამ ბოიკოტი როგორც 1976 წლის მონრეალის, ასევე 1984 წლის ლოს-ანჯელესის ოლიმპიურ თამაშებს.
შურისძიების ჰიპოთეზა
ჯიმი კარტერმა 1980 წლის მოსკოვის ზაფხულის ოლიმპიური თამაშების ბოიკოტი გამოაცხადა, რომელსაც 65 სახელმწიფო შეურთდა. ეს იყო ისტორიაში ყველაზე დიდი ოლიმპიური თამაშების ბოიკოტი. 1984 წელს, ლოს-ანჯელესის ზაფხულის ოლიმპიური თამაშების დაწყებამდე სამი თვით ადრე სსრკ-მ გამოაცხადა რომ არ მიიღებდა მონაწილეობას თამაშებში. საბჭოთა კავშირმა რამდენიმე მიზეზი წარადგინა, ყველაზე მნიშვნელოვანი კი ოლიმპიური თამაშების კომერციალიზაცია იყო, მათი აზრით, ეს მიდიოდა ოლიმპიური მოძრაობის პრინციპის ინააღმდეგ (მართლაც XXIII ოლიმპიადა გახდა პირველი ოლიმპიადა 1932 წლის შემდეგ, რომელმაც მასპინძელ ქვეყანას ფულადი მოგება მოუტანა) და განაცხადა რომ აშშ-მ განზრახ დააქვეითა საბჭოთა ათლეტების დაცვის დონე. თუმცა, საერთაშორისო ოლიმპიურმა კომიტეტმა განაცხადა რომ ეს თამაშები იყო „მოდელი მომავალი ოლიმპიადებისათვის“, კერძო დაფინასების (მოსკოვის ოლიმიადისაგან განსხვავებით, რომელიც სახელმწიფომ დააფინანსა) და საოლიმპიადო სივრცეების ახლად აშენების მაგივრად ძველი სივრცეების გამოყენების გამო. უმრავლესობამ სსრკ-ის ბოიკოტი, 1980 წლის ბოიკოტის საპასუხო სვლად დაინახეს.
მსოფლიოს მედიების უმეტესობამ სსრკ-ის ბოიკოტი 1980 წლის ბოიკოტის პასუხად გამოაცხადა, რომელიც თავად იყო სსრკ-ის ავღანეთში, 1979 წლის შეჭრის პასუხი იყო, თუმცა საჭოთა მედია იმეორებდა მთავრობის განცხადება რომ ბოიკოტი იყო სსრკ-ის ათლეტების დაცვისათვის მიღებული ადაწყვეტილება. ოლიმპიადის ჩატარებისას აღმოსავლეთ ბლოკისაკენ მიმართული არანაირი საფრთხე არ გამოვლენილა და რუმინეთის ათლეტებს, რომლიც ვაშრავის პაქტის ერთად-ერთი სახელმწიფო იყო ლოს ანჯელესის ოლიმპიადაზე, არანაირი პრობლემა არ შეხვედრიათ და მათ ამერიკული პუბლიკა განსაკუთრებული ოვაციებით შეხვდათ კოლიზეუმზე მარშისას.
„შურისძიების ჰიპოთეზის“ ერთ-ერთი მიმდევარი იყო პიტერ უებეროთი, 1984 წლის ლოს-ანჯელსესი ზაფხულის ოლიმპიური თამაშების მთავარი ორგანიზატორი, რომელმაც საკუთარი აზრები და ხედვები პრეს-კონფერენციაზე ბოიკოტის დაანონსებს შემდე განაცხადა, ამავე დღეს დაიწყო ოლიმპიური ჩირაღდნის გადაცემის ტრადიცია ნიუ-იორკიდან. აშშ-ის პრეზიდენტმა რონალდ რეიგანმა ბოიკოტის მიზეზად სსრკ-ის ათლეტების შესაძლო დეფექტირება გამოაცხადა. პრეზიდენტი რეიგანმა, მის ადმინისტრაციასთან ერთად თანხმობა განაცხადა სსრკ-ის ნებისმიერი მოთხოვნის დაკმაყოფილების შესახებ, აღმოსავლეთ ბლოკის ოლიმპიადაში მონაწილეობის სანაცვლოდ, რამაც მკვეთრი კონტრასტი დატოვა რეიგანის მკაცრი ცივი ომის პოლიტიკებთან. სამი საუკეთესო შეფეგის მქონე სახელმწიფო 1980 წლის ოლიმიადაზე, შეუერთდა 1984 წლის ბოიკოტს, რამც მედიის ანალიზების მიხედვიდ, სპორტების უმეტესობაში გამოიწვევდა კონკურენციის სერიოზულ შემცირებას. თომცა, შემდეგ გამოაშკარავდა ფაქტი რომ სსრკ-მ და აღმოსავლეთ გერმანიამ 1980 წლის ოლიმპიადაზე შედეგები სახელმწიფო ორგანიზირების მქონე დოპინგის პროგრამებით შეძლეს.
სახელმწიფოები რომლებმაც ბოიკოტი გამოაცხადეს
სახელმწიფოები რომლებმაც გამოაცხადეს ბოიკიტი, თუმცა არ იყვნენ სსრკ-ის მიერ ორგანიზირებული ბოიკოტის ნაწილი:
მარქსისტ-ლენინისტური სახელმწიფოები რომლებმაც არ მიიღეს მონაწილეობა ბოიკოტში
სულ ათი მსარქსისტ-ლენინისტური სახელმწიფო არ შაუერთდა 1984 წლის ზაფხულის ოლიპპიური თამაშების ბოიკოტს.
სქოლიო
კატეგორია:ცივი ომი კატეგორია:ზაფხულის ოლიმპიური თამაშები 1984 კატეგორია:ოლიმპიური თამაშების ბოიკოტები კატეგორია:სოციალისტური ბანაკი
ფირამსანი
ფირამსანი (Pirəmsən) — სოფელი აზერბაიჯანში, შაბრანის რაიონში.
რესურსები ინტერნეტში
კატეგორია:შაბრანის რაიონის სოფლები
ელ-კუნეიტრის მუჰაფაზა
ელ-კუნეიტრა (مُحافظة القنيطرة) — სირიის არაბული რესპუბლიკის ერთ-ერთი მუჰაფაზა (რეგიონი). 2012 წლის აღწერის მიხედვით ელ-კუნეიტრის რეგიონში ცხოვრობს 48 125 ადამიანი. რეგიონის ფართობია 1 864 კმ².
სქოლიო
კატეგორია:სირიის მუჰაფაზები
კიმი (ბაშკირეთი)
კიმი  (Ким; Ким) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 41 კილომეტრით. უხლოესი რკინიგზის სადგურია აკსიონოვო, რომელიც ასევე დაშორებულია 3 კმ-ით.
რესურსები ინტერნეტში
კატეგორია:ალშეევის რაიონის სოფლები
ნშავანი
ნშავანი (Նշավան) — სოფელი სომხეთში, არარატის პროვინციაში. მდებარეობს ზღვის დონიდან 880 მეტრზე. 2008 წლის მონაცემებით, მოსახლეობა 1 812 ადამიანს შეადგენდა, სიმჭიდროვე 519 ადამიანი კმ²-ზე. ფართობი 3.49 კმ²-ია.
რესურსები ინტერნეტში
კატეგორია:არარატის პროვინციის სოფლები
პლასერი (მასბატე)
სქოლიო
კატეგორია:მასბატეს პროვინციის მუნიციპალიტეტები
რიფ-დიმაშკის მუჰაფაზა
რიფ-დიმაშკი (محافظة ريف دمشق) — სირიის არაბული რესპუბლიკის ერთ-ერთი მუჰაფაზა (რეგიონი). 2012 წლის აღწერის მიხედვით რიფ-დიმაშკის რეგიონში ცხოვრობს 2 215 284 ადამიანი. რეგიონის ფართობია 18 036 კმ².
სქოლიო
კატეგორია:სირიის მუჰაფაზები
ყარაბაღლი (შაბრანის რაიონი)
ყარაბაღლი  (Qarabağlı) — სოფელი აზერბაიჯანში, შაბრანის რაიონში.
რესურსები ინტერნეტში
კატეგორია:შაბრანის რაიონის სოფლები
არაბქადიმი
არაბქადიმი (Ərəbqədim) — სოფელი აზერბაიჯანში, გობუსტანის რაიონში. მოსახლეობის რაოდენობა — 1 275 კაცი.
რესურსები ინტერნეტში
კატეგორია:გობუსტანის რაიონის სოფლები
ელი შიდი
ალექსანდრა ელიზაბეთ შიდი (Ally Sheedy დაიბადა 13 ივნისი, 1962, New York City, New York, U.S.) - ამერიკელი მსახიობი და ავტორი. 1983 წელს ფილმში "ცუდი ბიჭები" დებიუტის შემდეგ, იგი ცნობილი გახდა, როგორც Brat Pack ჯგუფის ერთ-ერთი მსახიობი ფილმებში "The Breakfast Club" (1985) და "წმინდა ელმოს ცეცხლი" (1985). მან ასევე ითამაშა "WarGames" (1983) და "Short Circuit" (1986). ლიზა ჩოლოდენკოს "High Art"-ში შესრულებული როლისთვის(1998), შიდიმ მოიგო Independent Spirit Award ქალის საუკეთესო წამყვანი როლისთვის.
ადრეული წლები
ალექსანდრა ელიზაბეტ შიდი ნიუ იორკში 1962 წლის 13 ივნისს დაიბადა. მას ჰყავს ძმა პატრიკი და და მეგანი. დედა - შარლოტა არის მწერალი და პრესის აგენტი, რომელიც მონაწილეობდა ქალთა და სამოქალაქო უფლებების მოძრაობებში, ხოლო მამა, ჯონ ჯ. შიდი მანჰეტენის სარეკლამო აღმასრულებელია. შიდის დედა ებრაელია, ხოლო მამა ირლანდური წარმოშობისაა. იგი სწავლობდა Bank Street School-ის ბავშვთა სკოლაში, რასაც მოჰყვა კოლუმბიის გრამატიკისა და მოსამზადებელი სკოლა ნიუ იორკში, რომელიც დაამთავრა 1980 წელს. მან ექვსი წლის ასაკში დაიწყო ცეკვა ამერიკის საბალეტო თეატრში და აპირებდა კიდეც კარიერის გაკეთებას, თუმცა მან ცეკვაზე უარი თქვა მსახიობობის სასარგებლოდ. ამის შემდეგ მსახიობობის სწავლა დაიწყო სამსახიობო მასწავლებელ ჰაროლდ გუსკინთან. 12 წლის ასაკში მან დაწერა წიგნი, ”იგი თაგვებისთვის სასიამოვნო იყო”. წიგნი გამოქვეყნდა McGraw-Hill Education- ის მიერ და გახდა ბესტსელერი. 1975 წლის 19 ივნისს ის გამოჩნდა სათამაშო შოუში, სიმართლე, რომ გითხრათ.
თვრამეტი წლის ასაკში შიდი საცხოვრებლად გადავიდა ლოს-ანჯელესში, კალიფორნია, სადაც ჩაირიცხა სამხრეთ კალიფორნიის უნივერსიტეტის დრამატულ განყოფილებაში. პარალელურად, შიდიმ დაიწყო თავისი სამსახიობო კარიერა და დაასრულა სამწლიანი კურსები სამსახიობო ფაკულტეტის BFA ხარისხის მისაღებად.
კარიერა
ელი შიდიმ მოზარდობიდან დაიწყო ადგილობრივ სასცენო სპექტაკლებში მონაწილეობა. 1981 წელს რამდენიმე სატელევიზიო ფილმში, ასევე სატელევიზიო სერიალ Hill Street Blues- ის სამ ეპიზოდში გამოჩენის შემდეგ, შედგა მისი დებიუტი მხატვრული ფილმებში Bad Boys (1983), შონ პენის მონაწილეობით, სადაც შიდიმ შეასრულა პენის დამცირებული შეყვარებულის როლი. გასული საუკუნის 80-იანი წლები იყო მისი ყველაზე აქტიური პერიოდი. ის თამაშობდა პოპულარულ ფილმებში, როგორიცაა WarGames, The Breakfast Club, St. Elmo's Fire, Short Circuit და Maid to Order. შედის შესთავაზეს ქალის მთავარი როლი Top Gun- ში, სადაც განაცხადა, რომ ტომ კრუზის ნახვა არავის სურს საბრძოლო თვითმფრინავებში.
ელი შიდი ასევე გამოჩნდა C.S.I.- ს ეპიზოდში "Leapin 'Lizards", სადაც მან ითამაშა ქალი, რომელმაც რელიგიურ გაერთიანებაში ყოფნის გამო მოკლა მისი მეგობრის ცოლი. 2009 წელს მან ითამაშა მისტერ იანგის როლი აშშ – ს ქსელის სატელევიზიო შოუში Psych (მესამე სეზონის ფინალში), როლი მან კიდევ ერთხელ გაითამაშა მეოთხე, მეხუთე და მეშვიდე სეზონებში.
პირადი ცხოვრება
ელი შიდი გასული საუკუნის 80-იან წლებში ბონ ჯოვის გიტარისტ რიჩი სამბორას ერთ წელიწადზე ნაკლები დროის განმავლობაში ხვდებოდა. მან Los Angeles Times- ში განაცხადა, რომ ამ ურთიერთობამ მის მიერ ნარკოტიკების ბოროტად გამოყენება მოჰყვა, თუმცა სამბორამ უარყო ეს განცხადება. 1985 წელს შიდი ჩაირიცხა ჰეზელდენის ფონდში და 1990-იან წლებში მკურნალობდა საძილე აბებისადმი დამოკიდებულების გამო, თუმცა ეს გამოცდილება, რომელიც მან მოიპოვა გამოადგა ნარკომანიანი ფოტოგრაფის როლის შესრულებაში.
1992 წლის 12 აპრილს შიდიმ იქორწინა მსახიობ დევიდ ლანსბერზე, მსახიობ ანგელა ლანსბურის ძმისშვილზე და გოდსპელის ორიგინალი პროდიუსერის ედგარ ლანსბერის ვაჟზე. მათ ჰყავთ ვაჟი, ბეკეტი (დაიბადა 1994 წელს). 2008 წელს შიდიმ განაცხადა, რომ მან და ლანსბერიმ შეიტანეს განცხადება განქორწინების შესახებ.
სქოლიო
კატეგორია:დაბადებული 13 ივნისი კატეგორია:დაბადებული 1962 კატეგორია:ამერიკელი ქალი კინომსახიობები კატეგორია:XX საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები
კუნცევსკაია (მოსკოვის მეტრო)
კუნცევსკაია (Кунцевская) — მოსკოვის მეტროპოლიტენის სადგური. მდებარეობს არბატსკო-პოკროვსკაიასა და ფილიოვსკაიას ხაზებზე. შედგება 2 გვერდითი ბაქნისაგან. სადგური არბატსკო-პოკროვსკაიას ხაზზე გაიხსნა 1965 წელს, ხოლო ფილიოვსკაიას ხაზზე 2008 წელს.
რესურსები ინტერნეტში
კატეგორია:მოსკოვის მეტროსადგურები
რაჟდენ ხუციშვილი
რაჟდენ ბართლომეს ძე ხუციშვილი (დ. 17 იანვარი [ძვ. სტ. 5 იანვარი], 1887, კახი — გ. 	20 ივლისი, 1942, თბილისი) — ქართველი ფიზიკოსი. საქართველოში ფიზიკური მეცნიერების განვითარების ერთ-ერთი პიონერი.
ბიოგრაფია
გიმნაზიის დამთავრების შემდეგ რაჟდენ ხუციშვილი შევიდა ოდესის უნივერსიტეტის სამედიცინო ფაკულტეტზე, მაგრამ მალე გადავიდა იმავე უნივერსიტეტის ფიზიკა-მათემატიკის ფაკულტეტზე.
1912 წელს, როდესაც ხუციშვილი მე-4 კურსზე ირიცხებოდა, მან მონაწილეობა მიიღო სტუდენტთა არალეგალურ ორგანიზაციაში, როგორც სოციალისტური პარტიის წევრმა, რის გამოც გაირიცხა ოდესის უნივერსიტეტიდან. მაგრამ იმავე წელს ექსტერნის წესით ჩააბარა გამოცდები ხარკოვის უნივერსიტეტის ფიზიკა-მათემატიკის ფაკულტეტზე და მიიღო პირველი ხარისხის დიპლომი ფიზიკოსის სპეციალობით.
უნივერსიტეტის დამთავრების შემდეგ იგი სამუშაოდ გაიგზავნა ყარსის რეალურ სასწავლებელში ფიზიკისა და მათმატიკის მასწავლებლად. 1914 წელს იგი სამუშაოდ გადაიყვანეს კისლოვოდსკის ქალთა გიმნაზიაში იმავე თანამდებობაზე; იქ მან ერთი წელი დაჰყო.
ბერლინში რაჟდენ ხუციშვილმა 3 წელი დაჰყო და მსოფლიოს წამყვანი მეცნიერების ხელმძღვანელობით შესანიშავი სკოლა გაიარა. 1923 წლის ივნისში იგი თბილისში დაბრუნდა და მაშინვე დაინიშნა თბილისის გეოფიზიკური ობსერვატორიის დირექტორის მოადგილედ და ფიზიკის ლექტორად თბილისის უნივერსიტეტში. ერთი წლის შემდეგ კი უკვე ობსერვატორიის დირექტორი იყო.
1925 -1927 წლებში რაჟდენ ხუციშვილი უკრაინაში — მელიტოპოლში მუშაობდა ფიზიკისა და მათემატიკის მასწავლებლად, ხოლო 1927 წელს დაინიშნა ლენინგრადის მთავარი გეოფიზიკური ობსერვატორიის მაგნიტური განყოფილების გამგედ. ერთი წლის შემდეგ აღნიშნულ ობსერვატორიასთან დაარსდა „დედამიწის მაგნიტიზმისა და ატმოსფერული ელექტრობის სამეცნიერო-კვლევითი ინსტიტუტი“, რომლის პირველ დირექტორად რაჟდენ ხუციშვილი დანიშნეს. აქედან იგი ხელმძღვანელობას უწევდა არქტიკის ყველა მაგნიტურ ობსერვატორიას: ჩაატარა მთელი მოსამზადებელი მუშაობა მეორე საერთაშორისო პოლარული წლისათვის, მოამზადა კადრები, გამართა იარაღები და მთლი მოწყობილობა მაგნიტური ობსერვატორიისათვის ფრანც-იოსების მიწაზე და ულენში. ამასთან დაკავშირებით ყინულმჭრელი მალაგიმით ჩატარა საინსპექციო მოგზაურობა ფრანც-იოსების მიწაზე, რუდოლფის კუნძულზე და ახალ მიწაზე. ფრანც-იოსების მიწაზე რაჟდენ ხუციშვილმა შეარჩია ადგილი ახალი მაგნიტური ობსერვატორიის ასაშენებლად და მოახდინა ადგილის მაგნიტური აგეგმვა. ნოვაია-ზემლიაზე რაჟდენ ხუციშვილი გაეცნო იქ არსებული ობსერვატორიის მდგომარეობას და მიიღო სათანადო ზომები მისი მუშაობის გასაუმჯობესებლად. 1931 წლის დამლევს რაჟდენ ხუციშვილი ისევ თბილისის უნივერსიტეტში მოიწვიეს. მისი ინიციატივით უკვე ერთი წლის შემდეგ ფიზიკა-მათემატიკის ფაკულტეტთან გაიხსნა თეორიული ფიზიკის კათედრა, რომლის გამგე თავად იყო.
1932 წელს რაჟდენ ხუციშვილს პროფესორის წოდება მიენიჭა. ამ დროისათვის იგი ორ კათედრას განაგებდა: ზოგადისა და თეორიული ფიზიკის. 1934 წელს მისი ინიციატივით ფიზიკა-მათმატიკის ფაკულტეტთან პირველად იქნა დატოვებული 5 ასპირანტი-ფიზიკოსი თბილისში მოსამზადებლად. მანამდე უნივერსიტეტის წარჩინებით კურსდამთავრებულნი ასპირანტურის კურსის გასავლელად რუსეთის მსხვილ სამეცნიერო ცენტრებში იგზავნებოდა.
10 წლის განმავლობაში, სახელდობრ, 1931 წლის მიწურულიდან გარდაცვალებამდე, რაჟდენ ხუციშვილი უნივერსიტეტსა და სხვა უმაღლეს სასწავლებლებში კითხულობდა ზოგადი ფიზიკის კურსს, ვექტორულ და ტენზონურ აღრიცხვას, ელექტროდინამიკას, თეორიულ ოპტიკას და რელატივობის თეორიას.
1932 წელს მიიწვიეს თბილისის გეოფიზიკური ობსერვატორიის მეცნიერულ კონსულტანტად. 1935 წელს იგი აირჩიეს ფიზიკის კათედრის გამგედ ამიერკავკასიის კავშირგაბმულობის ინსტიტუტში, ხოლო 1938 წელს — ბათუმის რუსთაველის სახელობის პედაგოგიურ ინსტიტუტში. ორივე ინსტიტუტში მან ახლებურად მოაწყო ფიზიკის კაბინეტ-ლაბორატორიები.
სსრ კავშირზე გერმანიის თავდასხმის შემდეგ, რაჟდენ ხუციშვილი დააპატიმრეს და ბრალად დასდეს გერმანიის ჯაშუშობა. მისი ბინა დაარბიეს. ციხეში რაჟდენ ხუციშვილი მძიმედ დაავადდა. გარდაიცვალა პატიმრობაში, 1942 წელს, 55 წლის ასაკში.
პროფესორ რაჟდენ ხუციშვილის პირად არქივში აღმოჩნდა საბეჭდ მანქანაზე დაბეჭდილი 4 შრომა და მრავალი ხელნაწერი ფიზიკის სხვადასხვა საკითხებზე. როგორც ჩანს, მანქანაზე დაბეჭდილი შრომები გამოსაცემად იყო გამზადებული. ეს შრომებია: „ელექტრული მოვლენები“, „ელექტრული ველი ატმოსფეროში“, „ჰაერის გამტარებლობა“ და „Основы земного магнетизма“.
ოჯახი
რაჟდენ ხუციშვილის ვაჟიშვილი იყო ფიზიკოსი, პროფესორი გივი ხუციშვილი (1921-1979), უმცროსი და-პირველი ქართველი კინორეჟისორი ქალი, ნუცა ხუციშვილი-ღოღობერიძე (1902-1966); დისწული-ქართველი მთარგმნელი, კინორეჟისორი და დიპლომატი ლანა ღოღობერიძე.